CELEX: 32009R1142
Language: fi
Date: 2009-11-26 00:00:00
Title: Komission asetus (EY) N:o 1142/2009, annettu 26 päivänä marraskuuta 2009 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätöskysymysten tulkintakomitean (International Financial Reporting Interpretations Committee, IFRIC) tulkinnan IFRIC 17 osalta (ETA:n kannalta merkityksellinen teksti)

27.11.2009   
            
            
               FI
            
            
               Euroopan unionin virallinen lehti
            
            
               L 312/8
            
         
      KOMISSION ASETUS (EY) N:o 1142/2009,
   annettu 26 päivänä marraskuuta 2009,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätöskysymysten tulkintakomitean (International Financial Reporting Interpretations Committee, IFRIC) tulkinnan IFRIC 17 osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälinen tilinpäätöskysymysten tulkintakomitea (IFRIC) julkaisi 27 päivänä marraskuuta 2008 tulkinnan IFRIC 17 Muiden kuin käteisvarojen jakaminen omistajille, jäljempänä ’IFRIC 17’. Tulkinnassa IFRIC 17 selkeytetään ja ohjeistetaan kirjanpitokäsittelyä, kun kyseessä on muiden kuin käteisvarojen jakaminen yhteisön omistajille.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että IFRIC 17 on asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukainen. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               IFRIC 17:n hyväksymisestä seuraa, että IFRS 5:tä ja IAS 10:tä on muutettava, jotta kansainvälisten tilinpäätösstandardien johdonmukaisuus voidaan varmistaa.
            
         
               (5)
            
            
               Sen vuoksi asetusta (EY) N:o 1126/2008 olisi muutettava.
            
         
               (6)
            
            
               Tilinpäätöskysymysten sääntelykomitea on hyväksynyt tässä asetuksessa säädetyt toimenpiteet,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               1)
            
            
               Lisätään kansainvälisen tilinpäätöskysymysten tulkintakomitean tulkinta IFRIC 17 Muiden kuin käteisvarojen jakaminen omistajille, kuten tämän asetuksen liitteessä säädetään.
            
         
               2)
            
            
               Muutetaan kansainvälinen tilinpäätösstandardi IFRS 5 tämän asetuksen liitteen mukaisesti.
            
         
               3)
            
            
               Muutetaan kansainvälinen tilinpäätösstandardi IAS 10 tämän asetuksen liitteen mukaisesti.
            
         2 artikla
   Yritysten on sovellettava tämän asetuksen liitteessä vahvistettua IFRIC 17:ää sekä muutoksia IFRS 5:een ja IAS 10:een viimeistään sen ensimmäisen tilikauden alusta, joka alkaa 31 päivän lokakuuta 2009 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2009.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  IFRIC 17
               
               
                  Tulkinta IFRIC 17 Muiden kuin käteisvarojen jakaminen omistajille
                  
               
            
         Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      
         TULKINTA IFRIC 17
      
      
         
            Muiden kuin käteisvarojen jakaminen omistajille
         
      
      VIITTAUKSET
      
                  —
               
               
                  IFRS 3 Liiketoimintojen yhdistäminen (uudistettu 2008)
               
            
                  —
               
               
                  IFRS 5 Myytävänä olevat pitkäaikaiset omaisuuserät ja lopetetut toiminnot
                  
               
            
                  —
               
               
                  IFRS 7 Rahoitusinstrumentit: tilinpäätöksessä esitettävät tiedot
                  
               
            
                  —
               
               
                  IAS 1 Tilinpäätöksen esittäminen (uudistettu 2007)
               
            
                  —
               
               
                  IAS 10 Raportointikauden päättymisen jälkeiset tapahtumat
                  
               
            
                  —
               
               
                  IAS 27 Konsernitilinpäätös ja erillistilinpäätös (muutettu toukokuussa 2008)
               
            TAUSTAA
      
                  1
               
               
                  Joskus yhteisö jakaa muita varoja kuin käteisvaroja (muut kuin käteisvarat) osinkoina omistajilleen (1) näiden toimiessa omistajan ominaisuudessa. Näissä tilanteissa yhteisö saattaa myös antaa omistajilleen mahdollisuuden valita, ottavatko nämä vastaan muita kuin käteisvaroja vai vaihtoehtoisesti käteisvaroja. IFRICiltä on pyydetty ohjeistusta siitä, kuinka yhteisön tulisi käsitellä tällaisia varojen jakoja kirjanpidossaan.
               
            
                  2
               
               
                  IFRS-standardeihin ei sisälly ohjeistusta siitä, kuinka yhteisön tulee arvostaa omistajille tapahtuvat varojen jakamiset (joista yleensä käytetään nimitystä osingot). IAS 1:n mukaan yhteisön on esitettävä joko oman pääoman muutoksia osoittavassa laskelmassa tai liitetiedoissa yksityiskohtaiset tiedot osingoista, jotka on kirjattu varojen jakamisena omistajille.
               
            SOVELTAMISALA
      
                  3
               
               
                  Tätä tulkintaa sovelletaan seuraavan tyyppisiin vastikkeettomiin varojen jakamisiin, jotka yhteisö kohdistaa omistajilleen näiden toimiessa omistajan ominaisuudessa:
                  
                              (a)
                           
                           
                              muiden kuin käteisvarojen (esim. aineellisten käyttöomaisuushyödykkeiden, IFRS 3:ssa määritellyn liiketoiminnan, toisen yhteisön omistusosuuksien tai IFRS 5:ssä määriteltyjen luovutettavien erien ryhmien) jakaminen; ja
                           
                        
                              (b)
                           
                           
                              varojen jakamiset, joissa omistajille annetaan mahdollisuus valita, ottavatko nämä vastaan muita kuin käteisvaroja vai vaihtoehtoisesti käteisvaroja.
                           
                        
            
                  4
               
               
                  Tätä tulkintaa sovelletaan vain sellaisiin varojen jakamisiin, joissa kaikkia samanlajisten oman pääoman instrumenttien omistajia kohdellaan yhdenvertaisesti.
               
            
                  5
               
               
                  Tätä tulkintaa ei sovelleta varojen jakamiseen, joka koskee sellaista käteisvaroihin kuulumatonta omaisuuserää, joka on viime kädessä saman osapuolen tai samojen osapuolten määräysvallassa ennen varojen jakamista ja sen jälkeen. Tämä poikkeus koskee varoja jakavan yhteisön erillistilinpäätöstä, omaa tilinpäätöstä ja konsernitilinpäätöstä.
               
            
                  6
               
               
                  Kappaleen 5 mukaisesti tätä tulkintaa ei sovelleta silloin, kun kyseinen käteisvaroihin kuulumaton omaisuuserä on viime kädessä samojen osapuolten määräysvallassa sekä ennen varojen jakamista että sen jälkeen. IFRS 3:n kappaleessa B2 todetaan, että ”Yksittäisten henkilöiden muodostaman ryhmän on katsottava käyttävän yhteisössä määräysvaltaa silloin, kun henkilöillä on sopimukseen perustuvien järjestelyjen tuloksena oikeus kollektiivisesti määrätä yhteisön talouden ja toiminnan periaatteista hyödyn saamiseksi sen toiminnasta”. Näin ollen jotta varojen jakaminen jäisi tämän tulkinnan soveltamisalan ulkopuolelle sillä perusteella, että samat osapuolet käyttävät omaisuuserään määräysvaltaa sekä ennen varojen jakamista että sen jälkeen, jaettavia varoja vastaanottavien yksittäisten osakkeenomistajien muodostamalla ryhmällä täytyy olla sopimukseen perustuvien järjestelyjen tuloksena tällainen kollektiivinen oikeus varoja jakavaan yhteisöön nähden.
               
            
                  7
               
               
                  Kappaleen 5 mukaisesti tätä tulkintaa ei sovelleta, kun yhteisö jakaa osan omistusosuudestaan tytäryrityksessä mutta säilyttää siinä määräysvallan. Yhteisö, joka jakaa varoja siten, että se tämän seurauksena merkitsee taseeseen määräysvallattomien omistajien osuuden tytäryrityksessään, käsittelee varojen jakamisen kirjanpidossaan IAS 27:n (muutettu 2008) mukaisesti.
               
            
                  8
               
               
                  Tässä tulkinnassa käsitellään vain muita kuin käteisvaroja jakavan yhteisön kirjanpitoa. Siinä ei käsitellä tällaisia jaettavia varoja vastaanottavien osakkeenomistajien kirjanpitoa.
               
            KÄSITELTÄVÄT ASIAT
      
                  9
               
               
                  Kun yhteisö tekee päätöksen varojen jakamisesta ja sillä on velvollisuus jakaa kyseiset varat omistajilleen, sen täytyy kirjata maksettavaa osinkoa koskeva velka. Näin ollen tässä tulkinnassa käsitellään seuraavia kysymyksiä:
                  
                              (a)
                           
                           
                              Milloin yhteisön tulee kirjata maksettava osinko?
                           
                        
                              (b)
                           
                           
                              Kuinka yhteisön tulee arvostaa maksettava osinko?
                           
                        
                              (c)
                           
                           
                              Kun yhteisö maksaa osingon, kuinka sen tulee käsitellä kirjanpidossa mahdollista jaettujen varojen kirjanpitoarvon ja maksettavan osingon kirjanpitoarvon erotusta.
                           
                        
            PÄÄTÖS
      
         Milloin maksettava osinko kirjataan
      
      
                  10
               
               
                  Osingon maksamista koskeva velka on kirjattava, kun osinko on asianmukaisesti hyväksytty eikä se ole enää yhteisön harkintavallassa, mikä tarkoittaa päivää, jona:
                  
                              (a)
                           
                           
                              asianmukainen toimivaltainen taho, esim. osakkeenomistajat, hyväksyy esim. toimivan johdon tai hallituksen tekemän osingonjakoehdotuksen, jos kyseisessä maassa edellytetään tällaista hyväksymistä; tai
                           
                        
                              (b)
                           
                           
                              esim. toimiva johto tai hallitus päättää osingonjaosta, jos kyseisessä maassa ei edellytetä muun tahon antamaa hyväksymistä.
                           
                        
            
         Maksettavan osingon arvostaminen
      
      
                  11
               
               
                  Yhteisön on arvostettava velka, joka koskee muiden kuin käteisvarojen jakamista osinkona omistajille, jaettavien varojen käypään arvoon.
               
            
                  12
               
               
                  Jos yhteisö antaa omistajilleen mahdollisuuden valita, ottavatko nämä vastaan käteisvaroihin kuulumattoman omaisuuserän vai vaihtoehtoisesti käteisvaroja, yhteisön on arvioitava maksettava osinko ottamalla huomioon sekä kummankin vaihtoehdon käypä arvo että vastaava todennäköisyys sille, että omistajat valitsevat kunkin vaihtoehdon.
               
            
                  13
               
               
                  Yhteisön on tarkistettava maksettavan osingon kirjanpitoarvo ja oikaistava sitä jokaisen raportointikauden lopussa sekä osingon maksupäivänä, ja kirjattava maksettavan osingon kirjanpitoarvon mahdolliset muutokset jaettavien varojen määrän oikaisuina omaan pääomaan.
               
            
         Jaettujen varojen kirjanpitoarvon ja maksettavan osingon kirjanpitoarvon mahdollisen erotuksen käsittely kirjanpidossa yhteisön maksaessa osingon
      
      
                  14
               
               
                  Kun yhteisö maksaa osingon, sen on kirjattava jaettujen varojen kirjanpitoarvon ja maksettavan osingon kirjanpitoarvon mahdollinen erotus tulosvaikutteisesti.
               
            
         Esittämistapa ja tilinpäätöksessä esitettävät tiedot
      
      
                  15
               
               
                  Yhteisön on esitettävä kappaleessa 14 kuvattu erotus tulosvaikutteisesti omana eränään.
               
            
                  16
               
               
                  Yhteisön on esitettävä tilinpäätöksessään seuraavat tiedot soveltuvin osin:
                  
                              (a)
                           
                           
                              maksettavan osingon kirjanpitoarvo kauden alussa ja lopussa; ja
                           
                        
                              (b)
                           
                           
                              kaudella kappaleen 13 mukaisesti kirjattu kirjanpitoarvon lisäys tai vähennys, joka johtuu jaettavien varojen käyvän arvon muutoksesta.
                           
                        
            
                  17
               
               
                  Jos yhteisö tekee päätöksen muuna kuin käteisvaroina jaettavasta osingosta raportointikauden päättymisen jälkeen mutta ennen kuin tilinpäätös on hyväksytty julkistettavaksi, sen on esitettävä tilinpäätöksessä:
                  
                              (a)
                           
                           
                              jaettavan omaisuuserän luonne;
                           
                        
                              (b)
                           
                           
                              jaettavan omaisuuserän kirjanpitoarvo raportointikauden lopussa; ja
                           
                        
                              (c)
                           
                           
                              jaettavan omaisuuserän arvioitu käypä arvo raportointikauden lopussa, jos se poikkeaa kirjanpitoarvosta, sekä IFRS 7:n kappaleen 27 kohtien (a) ja (b) edellyttämät tiedot menetelmästä, jota on käytetty kyseisen käyvän arvon määrittämiseen.
                           
                        
            VOIMAANTULO
      
                  18
               
               
                  Yhteisön on sovellettava tätä tulkintaa ei-takautuvasti 1.7.2009 tai sen jälkeen alkavilla tilikausilla. Takautuva soveltaminen ei ole sallittua. Aikaisempi soveltaminen on sallittua. Jos yhteisö soveltaa tätä tulkintaa ennen 1.7.2009 alkavalla kaudella, sen on annettava tästä tieto ja lisäksi sovellettava IFRS 3:a (uudistettu 2008), IAS 27:ää (muutettu toukokuussa 2008) sekä IFRS 5:tä (tämän tulkinnan muuttamana).
               
            
         (1)  Omistajat määritellään IAS 1:n kappaleessa 7 omaksi pääomaksi luokiteltujen instrumenttien haltijoiksi.
      
         Liite
         
            Muutokset IFRS 5:een
         
         
            
               Myytävänä olevat pitkäaikaiset omaisuuserät ja lopetetut toiminnot
            
         
         
            Lisätään kappale 5A.
         
         SOVELTAMISALA
         
                     5A
                  
                  
                     Tähän IFRS-standardiin sisältyviä luokittelua, esittämistä ja arvostamista koskevia vaatimuksia, jotka koskevat myytävänä olevaksi luokiteltua pitkäaikaista omaisuuserää (tai luovutettavien erien ryhmää), sovelletaan myös pitkäaikaiseen omaisuuserään (tai luovutettavien erien ryhmään), joka on luokiteltu jaettavaksi omistajille näiden toimiessa omistajan ominaisuudessa (omistajille jaettava).
                  
               
            Kappaleen 5A jälkeistä otsikkoa ja kappaletta 8 muutetaan sekä lisätään kappale 12A.
         
         PITKÄAIKAISTEN OMAISUUSERIEN (TAI LUOVUTETTAVIEN ERIEN RYHMIEN) LUOKITTELEMINEN MYYTÄVÄNÄ OLEVIKSI TAI OMISTAJILLE JAETTAVIKSI
         
                     8
                  
                  
                     Jotta myynti olisi erittäin todennäköinen, asianmukaista organisaatiotasoa edustavan johdon on pitänyt sitoutua omaisuuserän (tai luovutettavien erien ryhmän) myyntiä koskevaan suunnitelmaan ja yhteisön on pitänyt käynnistää ostajan löytämiseen ja suunnitelman toteuttamiseen tähtäävä toimenpideohjelma. Omaisuuserää (tai luovutettavien erien ryhmää) on myös markkinoitava aktiivisesti sen myymiseksi hintaan, joka on kohtuullinen verrattuna sen tarkasteluhetken käypään arvoon. Lisäksi on voitava odottaa, että myynti on kirjattavissa toteutuneena myyntinä vuoden kuluessa luokittelun tapahtumisesta lukuun ottamatta kappaleen 9 mukaan sallittuja poikkeuksia, ja suunnitelman toteuttamiseksi tarvittavien toimenpiteiden perusteella on voitava osoittaa, että suunnitelmaan ei todennäköisesti tehdä merkittäviä muutoksia eikä sen toteuttamisesta luovuta. Osakkeenomistajilta saatavan hyväksymisen todennäköisyys (jos sellaista vaaditaan kyseisessä maassa) tulee ottaa huomioon arvioitaessa sitä, onko myynti erittäin todennäköinen.
                  
               
                     12A
                  
                  
                     Pitkäaikainen omaisuuserä (tai luovutettavien erien ryhmä) luokitellaan omistajille jaettavaksi, kun yhteisö on sitoutunut jakamaan omaisuuserän (tai luovutettavien erien ryhmän) omistajille. Jotta näin olisi, omaisuuserien täytyy olla välittömästi jaettavissa sellaisina kuin ne ovat ja varojen jakamisen täytyy olla erittäin todennäköinen. Jotta varojen jakaminen olisi erittäin todennäköinen, sen toteuttamiseksi tarvittavat toimenpiteet täytyy olla käynnistetty ja tulee voida odottaa, että ne on saatettu loppuun vuoden kuluessa luokittelun tapahtumisesta. Varojen jakamisen toteuttamiseksi tarvittavien toimenpiteiden perusteella tulee voida osoittaa, ettei jakamiseen todennäköisesti tehdä merkittäviä muutoksia eikä varojen jakamisesta luovuta. Osakkeenomistajilta saatavan hyväksymisen todennäköisyys (jos sellaista vaaditaan kyseisessä maassa) tulee ottaa huomioon arvioitaessa, onko varojen jakaminen erittäin todennäköinen.
                  
               
            Lisätään kappale 15A ja alaviite.
         
         MYYTÄVÄNÄ OLEVAKSI LUOKITELTUJEN PITKÄAIKAISTEN OMAISUUSERIEN (TAI LUOVUTETTAVIEN ERIEN RYHMIEN) ARVOSTAMINEN
         
                     15A
                  
                  
                     Yhteisön on arvostettava omistajille jaettavaksi luokiteltu pitkäaikainen omaisuuserä (tai luovutettavien erien ryhmä) kirjanpitoarvoon tai varojen jakamisesta aiheutuvilla menoilla vähennettyyn käypään arvoon sen mukaan, kumpi näistä on alempi (1).
                  
               
            Lisätään kappale 44D.
         
         VOIMAANTULO
         
                     44D
                  
                  
                     Marraskuussa 2008 julkaistun IFRIC 17:n Muiden kuin käteisvarojen jakaminen omistajille seurauksena lisättiin kappaleet 5A, 12A ja 15A sekä muutettiin kappaletta 8. Näitä muutoksia on sovellettava ei-takautuvasti pitkäaikaisiin omaisuuseriin (tai luovutettavien erien ryhmiin), jotka luokitellaan omistajille jaettaviksi 1.7.2009 tai sen jälkeen alkavilla tilikausilla. Takautuva soveltaminen ei ole sallittua. Aikaisempi soveltaminen on sallittua. Jos yhteisö soveltaa näitä muutoksia ennen 1.7.2009 alkavalla kaudella, sen on annettava tästä tieto ja lisäksi sovellettava IFRS 3:a Liiketoimintojen yhdistäminen (uudistettu 2008), IAS 27:ää (muutettu toukokuussa 2008) sekä IFRIC 17:ää.
                  
               
            Muutos IAS 10:een
         
         
            
               Raportointikauden päättymisen jälkeiset tapahtumat
            
         
         
            Kappaletta 13 muutetaan.
         
         OSINGOT
         
                     13
                  
                  
                     Jos osinkojen jakamisesta tehdään päätös raportointikauden päättymisen jälkeen mutta ennen kuin tilinpäätös hyväksytään julkistettavaksi, osinkoja ei merkitä raportointikauden päättymispäivänä velaksi taseeseen, koska kyseisenä ajankohtana ei ole olemassa velvoitetta. Tällaiset osingot esitetään liitetiedoissa IAS 1:n Tilinpäätöksen esittäminen mukaisesti.
                  
               
            (1)  Varojen jakamisesta aiheutuvilla menoilla tarkoitetaan varojen jakamisesta välittömästi aiheutuvia lisämenoja lukuun ottamatta rahoitusmenoja ja tuloveroja.